laion/Wikipedia-Exotic huggingface dataset:
টেম্‌স টাউন

টেম্‌স টাউন (চীনা: 泰晤士小镇; ফিনিন: tài wù shì xiǎo zhèn) একটি নকল নগরী। ব্রিটেনের ঐতিহাসিক লিম রেজিস ও বাথ শহর দুটো নকল করে চীনারা যে শহরটি নির্মাণ করে তার নাম দিয়েছে টেমস। চীনের পাঁচটি রিয়েল এস্টেট ডেভেলপারের অধ্যবসায় ও পরিশ্রমে তৈরি হয়েছে নকল শহর টেমস শহর। এটি নির্মাণে মোট ব্যয় হয়েছে ৬৩৫ মিলিয়ন মার্কিন ডলার। এ শহরে ১০ হাজার লোকের বসবাসের ব্যবস্থা করা হয়েছে। শহরটি ঘুরে মনে হবে ব্রিটেনের শহর দুটিকে জাদু করে তুলে আনা হয়েছে সুদূর চীনে। চীনের সাংহাই শহর থেকে মাত্র এক ঘণ্টা পথ গেলেই দেখা যাবে পানশালা, রেস্তোরাঁ, আলিশান শপিংমল অধ্যুষিত নকল শহরটি। চমৎকার নির্মাণশৈলীর সারি সারি বাড়ি চোখে পড়ার মতো। চীনদেশে পাশ্চাত্য ধাঁচের সেসব বাড়ি দেখে অবাক হতে হয়। নগরকেন্দ্রে ব্রিটিশ প্রধানমন্ত্রী উইনস্টন চার্চিলের ব্রোঞ্জের মূর্তি স্থাপন করা হয়েছে। এই শহরে ভিক্টোরীয় যুগের ব্রিটেনের শান-শওকত, মনোরম স্থাপত্যকলা ও নিদর্শন অনুসরণ করে ডিজাইন করা হয়েছে। ব্রিটেনের লিম রেজিস ও বাথ শহর দুটি ঠিক যেভাবে গড়ে উঠেছে, ঠিক সেইভাবে চীনারা টেম্‌স শহর আনিয়েছে। শহরের সমস্ত ঘরবাড়ি, রাস্তাঘাট, শপিংমল এমনকি তাদের ডিজাইন এবং রংগুলোও একই নকশায় করা হয়েছে। ব্রিটেনের লিম রেজিস শহরে 'কোন' নামে একটি দোকান আছে। যার মালিক গেইল ক্যাডি। টেম্‌স শহরেও ঠিক এ দোকানের অনুকরণে তৈরি করা হয়েছে 'কোন' নামের আরেকটি দোকান। এখানেই নকলবাজি শেষ নয়। গেইল ক্যাডির দোকানের দরজা থেকে শুরু করে ভেতরের সাজসজ্জা, মাছ রাখার পাত্র, তাকিয়াসহ আস্ত দোকানটিরই নকল করা হয়েছে। বর্তমানে মানুষ এ শহরে বসবাস ছাড়াও অন্য শহরগুলো থেকেও ঘুরতে আসে চীনাদের নকল চমৎকারিত্ব দেখার জন্য। অবিকল একটি ব্রিটিশ শহরের রেপ্লিকা তৈরী করতে পেরে চীনারা দারুণ গর্বিত। Chief Developer： Shanghai Songjiang New Town Developing and Construction Co. Ltd Developer： Shanghai Henghe Real Estate Co. Ltd চীনাদের নকল শহর টেম্‌স টাউন (official site) Pubs, privet and parody as China builds little Britain by the Yangtse , The Guardian, 16 August 2006. Shanghai surprise ... a new town in ye olde English style, The Guardian, 2 June 2004. Ye Olde Shanghai ওয়েব্যাক মেশিনে আর্কাইভকৃত ১০ নভেম্বর ২০০৬ তারিখে, Time, 14 February 2005. Thames Town Documentary Photography series by Dave Wyatt, July 2008 DowntownSongjiang Thames Town review Downtown Songjiang review & photos of Thames Town, October 2011 টেমপ্লেট:Shanghai-geo-stub
অ্যান্ড্রু ফায়ার

অ্যান্ড্রু জেড ফায়ার (জন্ম: ২৭ এপ্রিল ১৯৫৯) মার্কিন বিজ্ঞানী। ২০০৬ সালে শরীরতত্ত্ব বা চিকিৎসাবিজ্ঞানে নোবেল পুরস্কার লাভ করেন। অ্যান্ড্রু জেড ফায়ার যুক্তরাজ্যের স্টানফোর্ড বিশ্ববিদ্যালয়ের চিকিৎসা অনুষদের একজন বিজ্ঞানী। আরএনএ ইন্টারফেয়ারেন্স আবিষ্কার করার কৃতিত্বের জন্যে ২০০৬ সালের শরীরতত্ব বা চিকিৎসাবিজ্ঞানে নোবেল পুরস্কার যৌথভাবে দেওয়া হয় ক্রেগ মেলো ও অ্যান্ড্রু ফায়ারকে। ফায়ার ইউনিভার্সিটি অব ক্যালিফোর্নিয়া, বার্কলে থেকে ১৯৭৮ সালে গণিতে বিএ ডিগ্রি অর্জন করেন। জীববিজ্ঞানে পিএইচডি করেন ম্যাসাচুসেট্‌স ইনস্টিটিউট অফ টেকনোলজি থেকে ১৯৮৩ সালে। ২০০৩ সালে স্ট্যানফোর্ড বিশ্ববিদ্যালয় এ শিক্ষক হিসেবে যোগদান করেন। নোবেল পুরস্কার, ২০০৬ "Nobel prize for genetic discovery"। ২ অক্টোবর ২০০৬। সংগ্রহের তারিখ ৫ অক্টোবর ২০২২ – news.bbc.co.uk-এর মাধ্যমে।
ফির ভি দিল হ্যায় হিন্দুস্তানি

ফির ভি দিল হ্যায় হিন্দুস্তানি (হিন্দি: फिर भी दिल है हिन्दुस्तानी, অনুবাদ 'তবে হৃদয় এখনও ভারতীয়') ২০০০ সালে মুক্তিপ্রাপ্ত একটি বলিউড চলচ্চিত্র। ছবিটি পরিচালনা করেছেন আজিজ মির্জা এবং জুহি চাওলা, শাহরুখ খান ও পরিচালক আজিজ মির্জার প্রতিষ্ঠিত প্রতিষ্ঠান ড্রীমজ আনলিমিটেডের ব্যানারে নির্মিত প্রথম চলচ্চিত্র এটি। ছবিটিতে অভিনয় করেছেন শাহরুখ খান, জুহি চাওলা, জনি লিভার ও পরেশ রাওয়াল। এটি ২০০০ সালের ২১ জানুয়ারি মুক্তি পায়। শাহরুখ খান - অজয় বখশী জুহি চাওলা - রিয়া ব্যানার্জী পরেশ রাওয়াল - মোহন জোশী জনি লিভার - ছটি / পাপ্পু জুনিয়র ছারিয়েম্স জোশ - অজয় এর বন্ধুরূপে "শহীদ" সঞ্জয় মিশ্র - বোমা ডিফিউজার শরত সাক্সেনা পাপ্পু পলিয়েস্টার ইন্টারনেট মুভি ডেটাবেজে ফির ভি দিল হ্যায় হিন্দুস্তানি (ইংরেজি)
কুছি কুছি হোতা হ্যায়

কুছি কুছি হোতা হ্যায় (ইংরেজি: Koochie Koochie Hota Hai), এটি কম্পিউটার-প্রাণিত একটি মুক্তিপ্রতিক্ষিত বলিউড চলচ্চিত্র। ছবিটি যৌথ ভাবে পরিচালনা করেছেন তরুণ মনসুখানি ও বিশাল সনাওয়ানি। প্রযোজনা ও কাহিনী করণ জহর। ছবিটিতে কণ্ঠে অভিনয় করেছেন শাহরুখ খান, কাজল দেবগন, রাণী মুখার্জী ও সঞ্জয় দত্ত, অনুপম খের, রিতেশ দেশমুখ, উদয় চোপড়া ও সীমি গারেওয়াল। এটি ১ জানুয়ারি, ২০১২ সালে (জাপান)এবং ২১ নভেম্বর, ২০১২-তে পরিপূর্ণ ভাবে মুক্তি দেয়া হবে। ছবিটি কম্পিউটার-প্রাণিত ছবিটি ১৯৯৮ সালে হিন্দি চলচ্চিত্র,কুছ কুছ হোতা হ্যায় এর পুনর্নির্মাণ, এবং এটি মুক্তি দেয়া হবে মূল ছবিটির ১৩-তম বার্ষিকীতে। শাহরুখ খান - রকি কাজল দেবগন - এঞ্জেলিনা খান (এঞ্জি) রাণী মুখার্জী - তিনা হোতা সঞ্জয় দত্ত - আমান অনুপম খের - অধ্যক্ষ রিতেশ দেশমুখ - উদয় চোপড়া - সীমি গারেওয়াল - "Trailer and Preview of Koochie Koochie Hota Hai"। ২৬ জুন ২০১২ তারিখে মূল থেকে আর্কাইভ করা। সংগ্রহের তারিখ ২৩ ডিসেম্বর ২০১১।  "Official Site"। ২১ ডিসেম্বর ২০০৮ তারিখে মূল থেকে আর্কাইভ করা। সংগ্রহের তারিখ ২৩ ডিসেম্বর ২০১১।  অফিসিয়াল ওয়েবসাইট ইন্টারনেট মুভি ডেটাবেজে কুছি কুছি হোতা হ্যায় (ইংরেজি)
ক্রেগ মেলো

ক্রেগ ক্যামেরন মেলো (জন্ম: অক্টোবর ১৮, ১৯৬০) একজন মার্কিন জীববিজ্ঞানী। ২০০৬ সালে চিকিৎসাবিজ্ঞানে নোবেল পুরস্কার লাভ করেন। তিনি যুক্তরাজ্যের ম্যাসাচুসেস্ট মেডিকেল স্কুলে গবেষণারত আছেন। বিজ্ঞানী ক্রেগ মেলো ১৯৬০ সালে জন্ম গ্রহণ করেন। নোবেল পুরস্কার, ২০০৬ বিবিসি Nobel Prize information Nobel announcement from Stanford University Nobel announcement from the University of Massachusetts ওয়েব্যাক মেশিনে আর্কাইভকৃত ৯ মে ২০১৩ তারিখে US Patent 6506559 Genetic inhibition by double-stranded RNA (patent) Potent and specific genetic interference by double-stranded RNA in Caenorhabditis elegans, in Nature, via University of Massachusetts
অ্যাঞ্জেলিকা (পাইরেটস অব ক্যারিবিয়ান)

অ্যাঞ্জেলিকা (ইংরেজি: Angelica) পাইরেটস অফ দ্য ক্যারিবিয়ান: অন স্ট্রেঞ্জার টাইডস চলচ্চিত্রের পর্বের একটি নারী চরিত্র। এই চরিত্রের রূপদান করেন পেনেলোপে ক্রুজ। অ্যাঞ্জেলিকা ক্যাপ্টেন ব্ল্যাকবিয়ার্ডের একমাত্র কন্যা। তার সাথে ক্যাপ্টেন জ্যাক স্প্যারোর রোমান্টিক সর্ম্পক আছে বলে অন স্ট্রেঞ্জার টাইডস পর্বে দেখানো হয়েছে। অ্যাঞ্জেলিকা বাবার মতোই একটি জলদস্যু জাহাজের ফার্স্ট মেইট। তার জাহাজের নাম কুইস অ্যান'স রিভেঞ্জ।
মৎস্যকন্যা

নিচের ছবিটি John William Waterhouse এর আঁকা। ছকে কিছু প্রাথমিক তথ্য দেওয়া হলো। এটি মূলত একটি কাল্পনিক জীব। বিভিন্ন পৌরাণিক কাহিনীতে এর উপস্থিতি পাওয়া যায়। বাংলায় একে সাধারণত মানুষের উৎপত্তির ব্যাখ্যা থেকে পাওয়া ধারণার প্রেক্ষিতে একে রেপটেলিয়ান যুগের মিসিং লিঙ্ক হিসেবেও ধরা যেতে পারে অথবা জলজ প্রাণী থেকে স্থলজ মানব উৎপত্তির নীতি প্যান্সপারমিয়া থেকে এটি সম্পর্কে যৌক্তিক ব্যাখ্যা পাওয়া সম্ভব যদি এর উপস্থিতি থেকে থাকে কিন্তু আজ পর্যন্ত এর উপস্থিতি সম্পর্কে সুনির্দিষ্ট কোনো তথ্য বা প্রমাণ পাওয়া যায় নি। এছাড়াও এরা যদি থেকেও থাকে অথবা ছিল এরূপ হয়ে থাকে তবুও হুবহু মানুষের মতো বুদ্ধিমান বা মানব অঙ্গ সম্পন্ন হবে তার কোনো মানে হয় না। তাই এটি শুধু গল্প বা কাহিনীতে সীমাবদ্ধ রয়েছে। এটি সম্পর্কে সবচেয়ে বেশি বর্ণনা পাওয়া যায় পৌরাণিক কাহিনীতে যেগুলো সাধারণত গ্রিক, মিশরীয় এবং এগুলো দেব-দেবীর কাহিনীতে ভরপুর। তাছাড়া রূপকথার গল্পে এর জোরালো উপস্থিতি এর জনপ্রিয়তার অন্যতম প্রধান কারণ। এটি নারী চরিত্র হিসেবেই বেশি পরিচিত তবে বিভিন্ন ভাবে এর পুং লিঙ্গ হিসেবে 'জলপুরুষ' শব্দটিও পরিচিত। এছাড়াও মধ্য যুগ থেকে জনমনে এদের উপস্থিতি সম্পর্কে বিশ্বাস লক্ষ্য করা যায়। অনেকে এদের দেখা পাওয়ার দাবিও করেন কিন্তু কেউই তা প্রমাণ করতে পারেন নি। কখনো কখনো এদের পরীদের সাথেও গুলিয়ে ফেলা হয়। এদের অনেক সময় বন্যা, জাহাজডোবা ইত্যাদির জন্য দায়ী করা হতো। তবে মানুষের সাথে এদের প্রেমে জড়ানোর ব্যাপারটি সবচেয়ে চমকপ্রদ। এরা দেখতে অর্ধ মানুষের মত, যার কোমরের নিচের অংশবিশেষ সাধারণ মাছের মত। কিন্তু উপরের অর্ধাঙ্গ মানুষের অবয়বে গঠিত। এরা সামুদ্রিক পরিবেশে বেড়ে উঠলেও তারা অনেকটা ডলফিন এর মতো জলের উপরের পরিবেশে অভ্যস্ত। দীর্ঘ সময় পানির সংর্স্পশে না থাকলে এরা নিস্তেজ হয়ে পড়ে। তবে মাঝে মাঝে এদের ভয়ংকর রূপ যেমন হিংস্র দাঁত ও বড় বড় নখের উপস্থিতি পাওয়া যায় বিভিন্ন চিত্রকলা ও গল্প-কাহিনীতে। বিভিন্ন কাহিনী ও চিত্র থেকে এদের কয়েকটি ধরন সম্পর্কে জানা যায়। সুতরাং দেখা যায় স্থান ও পরিবেশ ভেদে এরা বিভিন্ন ধরনের হয়। যেমনঃ মেলিয়া (Meliae) অ্যাশ গাছের (Ash Tree), ডরয়েড (Dryad) অক গাছের (Oak Tree), নেইয়ড (Naiads) পরিষ্কার পানির, নেরেইড (Nereids) সমুদ্রের এবং ওরেড (Oreads) পাহাড়ের বাসিন্দা হিসেবে পরিচিত। ইতিহাস এই কল্পিত জীবের উদ্ভব সম্পর্কে বেশ কিছু ঘটনা জানা যায়। তবে তার বেশিরভাগই পৌরাণিক কাহিনী। সেই ব্যাখ্যায় যাওয়ার আগে ছোট্ট একটি ইতিহাস বলা যেতে পারে। অনেকে মনে করেন মৎস্যকন্যার ধারণাটি এসেছে সাইরেন (Syren) নামক কল্পিত আরেকটি জীব থেকে যা গ্রিক পুরাণের অন্তর্ভুক্ত। এই জীবটি অর্ধেক পাখি এবং অর্ধেক মানুষের আকৃতিতে গঠিত। উইকিমিডিয়া কমন্সে মৎস্যকন্যা সংক্রান্ত মিডিয়া রয়েছে। উইকিউক্তিতে মৎস্যকন্যা সম্পর্কিত উক্তির সংকলন রয়েছে। ইংরেজি ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: প্রবেশদ্বার:মৎস্যকন্যা 17th century pamphlet telling the story of an alleged sighting of a mermaid near Pendine, Wales, in 1603 Israeli city offers reward for proof of mermaid presence on its shore
আব্দুর রাজ্জাক (দ্ব্যর্থতা নিরসন)

আব্দুর রাজ্জাক একটি মুসলিম নাম। তা দ্বারা উইকিপিডিয়ায় নিবন্ধ থাকা নিচের যে কাউকে বোঝানো যেতে পারেঃ আব্দুর রাজ্জাক (রাজনীতিবিদ) (জন্ম:১ আগস্ট, ১৯৪২ - মৃত্যু: ২৩ ডিসেম্বর ২০১১): বাংলাদেশী রাজনীতিবিদ। আব্দুর রাজ্জাক (টাংগাইলের রাজনীতিবিদ) (জন্ম ১লা ফেব্রুয়ারি ১৯৫৫): বাংলাদেশী রাজনীতিবিদ। আব্দুর রাজ্জাক (ক্রিকেটার): খুলনায় জন্মগ্রহণকারী আব্দুর রাজ্জাক বাংলাদেশ জাতীয় ক্রিকেট দলের অন্যতম খেলোয়াড়। আব্দুল রাজ্জাক (ক্রিকেটার): পাকিস্তানি আন্তর্জাতিক ক্রিকেটার। রাজ্জাক: আব্দুর রাজ্জাক বাংলাদেশের চলচ্চিত্র অভিনেতা। আব্দুর রাজ্জাক মোল্লা: পশ্চিমবঙ্গ রাজ্যের ভূমি ও ভূমি সংস্কার মন্ত্রী। আবদুর রাজ্জাক (অধ্যাপক) -বাংলাদেশের বিশিষ্ট শিক্ষাবিদ এবং বুদ্ধিজীবী। আবদুর রাজ্জাক (চিত্রশিল্পী) (১৯৩২ - ২৩ অক্টোবর, ২০০৫) -ছিলেন একজন বাংলাদেশী চিত্রশিল্পী ও ভাস্কর। আবদুর রাজ্জাক আন-নাইফ -ইরানের প্রধান মন্ত্রী। আবদুর রাজ্জাক (বীর প্রতীক), বাংলাদেশ স্বাধীনতা যুদ্ধে বীর প্রতীক খেতাবপ্রাপ্ত মুক্তিযোদ্ধা। মো. আবদুর রাজ্জাক -বাংলাদেশী রাজনীতিবিদ এবং ফরিদপুর-৪ আসনের সাবেক সাংসদ। আবদুর রাজ্জাক খান -বাংলাদেশী রাজনীতিবিদ এবং পটুয়াখালী-৪ আসনের সাবেক সাংসদ। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
রাষ্ট্রীয় মেরুদেশীয় এবং মহাসাগর গবেষণা কেন্দ্র

রাষ্ট্রীয় মেরুদেশীয় এবং মহাসাগর গবেষণা কেন্দ্র (পূর্বে জাতীয় অ্যান্টার্কটিকা ও সমুদ্র গবেষণা কেন্দ্র (এনসিএওআর)) একটি ভারতীয় গবেষণা ও উন্নয়ন প্রতিষ্ঠান। এটি ভারত সরকারের মহাসাগর উন্নয়ন বিভাগের অন্তর্গত একটি স্বশাসিত প্রতিষ্ঠান। এটি গোয়া রাজ্যের ভাস্কো ডা গামা শহরে অবস্থিত। এনসিএওআর ভারতীয় অ্যান্টার্কটিকা কর্মসূচি পরিচালনার দায়িত্বে আছে এবং ভারত সরকারের অ্যান্টার্কটিকা গবেষণা কেন্দ্র মৈত্রীর রক্ষণাবেক্ষণ করে। এনসিএওআর ১৯৯৮ সালের ২৫ মে স্থাপিত হয়েছে। ড. প্রেম পান্ডে এর প্রতিষ্ঠাকালীন পরিচালক। ২০০৬ সাল থেকে রাষ্ট্রপতির আদেশবলে এনসিএওআর ভারত সরকারের ভূবিজ্ঞান মন্ত্রকের অধীনে এসেছে। 10th Foundation day of NCAOR ওয়েব্যাক মেশিনে আর্কাইভকৃত ২১ জুলাই ২০১১ তারিখে Dr. P C Pandey stated as Founder and Former Director “Dr. Prem Chand Pandey, Emeritus Profesor, Ph.D (Allahabad University), Founder Director NCAOR GOA, INDIA ওয়েব্যাক মেশিনে আর্কাইভকৃত ৪ মার্চ ২০১২ তারিখে. Centre for Oceans, Rivers, Atmosphere and Land Sciences IIT Kharagpur Faculty Page Allahabad Registered(1860)Alumni Association-Proud Past আর্কাইভইজে আর্কাইভকৃত ১৫ জানুয়ারি ২০০৮ তারিখে Dr. P. C. Pandey, NCAOR Founder Director Antarctica team to leave on Friday. The Times of India, 12 December 2003, Prem Chand Pandey Director NCAOR at the Time. Mission Antarctica. Frontline, December 04–17, 2004, Dr. P C Pandey Founder Director NCAOR Sagar Kanya begins Indian Ocean expedition to study tsunami impact ওয়েব্যাক মেশিনে আর্কাইভকৃত ১৯ ডিসেম্বর ২০০৮ তারিখে. The Hindu, 7 January 2005, Dr. Prem Chand Pandey Founder Director NCAOR Reaching the final frontier ওয়েব্যাক মেশিনে আর্কাইভকৃত ১৭ মার্চ ২০০৮ তারিখে. Frontline, 25 October–7 November 2003, Dr. Prem Chand Pandey Founding Director National Centre for Antarctic and Ocean Research(NCAOR) Shri Kapil Sibal, Honourable Minister of State (Independent Charge), S&T and Ocean Development visited Antarctica from 2nd to 4th of February 2005, the first ever visit by an Indian Minister ওয়েব্যাক মেশিনে আর্কাইভকৃত ১৭ জুলাই ২০১১ তারিখে. Dr. Prem Chand Pandey, the then Director, National Centre for Antarctic & Ocean Research(NCAOR) was one of the member of the delegation as on DOD Web Page. Official website
নেপাল-বাংলাদেশ মৈত্রী শিখর

নেপাল-বাংলাদেশ মৈত্রী শিখর হিমালয় পর্বতমালার একটি পর্বতশৃঙ্গের নাম। এই পর্বত শৃঙ্গটির প্রচলিত নাম চেকিগো। এই পর্বতশৃঙ্গটি নেপাল-তিব্বত সীমান্তের কাছে ২০,৫২৮ ফুট (৬২৫৭ মিটার) উচ্চতায় অবস্থিত। ২০১০ খ্রিষ্টাব্দের ১৮ অক্টোবর এই পর্বত শৃঙ্গটি প্রথম বিজিত হয়। হিমালয় পর্বতমালায় এমন কিছু পর্বতশৃঙ্গ আছে যা উচ্চতায় এভারেস্টের চেয়ে কম হলেও আরোহণের জন্য বিপজ্জনক ও কঠিন। নেপাল মাউন্টেনিয়ারিং অ্যাসোসিয়েশন (এনএমএ) হিসাব মতে, চেকিগো পর্বতশৃঙ্গে আরোহণের উদ্দেশ্যে পরিচালিত পৃথিবীর বিভিন্ন দেশের ১৩টি অভিযান ব্যর্থ হয়েছে। চেকিগো তথা নেপাল-বাংলাদেশ মৈত্রী শিখর পর্বতশৃঙ্গটি একটি দুর্গম লক্ষ্যমাত্রা। চেকিগো পর্বতশৃঙ্গ বিজয়ের পর ২০১০ খ্রিষ্টাব্দের ২৫ অক্টোবর কাঠমান্ডুতে হোটেল ইয়াক এন্ড ইয়েতিতে আয়োজিত এক অনুষ্ঠানের মাধ্যমে নেপাল মাউন্টেনিয়ারিং অ্যাসোসিয়েশন ও বাংলাদেশ পর্যটন মন্ত্রণালয় আনুষ্ঠানিকভাবে চেকিগো পর্বতশৃঙ্গের নাম নেপাল-বাংলাদেশ মৈত্রী শিখর রাখার ঘোষণা দেন। বাংলাদেশ থেকে ছয়জন ও নেপাল থেকে সাতজন পর্বতারোহী নিয়ে নেপাল-বাংলাদেশ মৈত্রী শিখরে আরোহণের অভিযাত্রী দল গঠন করা হয়। বাংলাদেশ পক্ষে নেতৃত্বে ছিলেন এম. এ. মুহিত এবং নেপালি পক্ষের নেতৃত্বে ছিল পেম্বা দর্জি শেরপা। ২০১০ খ্রিষ্টাব্দের ২৪ সেপ্টেম্বর বাংলাদেশের জাতীয় প্রেস ক্লাবের কনফারেন্স লাউঞ্জে হিমালয়ে প্রথমবারের মতো বাংলাদেশ-নেপাল যৌথ পর্বতাভিযান উপলক্ষে পতাকা-প্রদান অনুষ্ঠান ও সংবাদ সম্মেলনের আয়োজন করা হয়েছিল। ২০১০-এর ৪ঠা অক্টোবর অভিযাত্রী দল কাঠমুণ্ডু ছেড়ে বাসে চড়ে যাত্র শুরু করে চেকিগোর উদ্দেশ্যে। চেকিগো অভিযান ওয়েব্যাক মেশিনে আর্কাইভকৃত ৪ মার্চ ২০১৬ তারিখে বাংলাদেশের নামে পর্বত শিখর হিমালয়ের চেকিগো চূড়া জয় করল বাংলাদেশিরা প্রবেশদ্বার:  পর্বত বাংলাদেশ নেপাল
ওরাকল কর্পোরেশন

ওরাকল কর্পোরেশন (ইংরেজি: Oracle Corporation) হল মার্কিন যুক্তরাষ্ট্রের একটি বহুজাতিক কম্পিউটার প্রযুক্তি কর্পোরেশন যার সদর দফতর ক্যালিফোর্নিয়ার রেডউড সিটিতে অবস্থিত। কোম্পানিটি কম্পিউটার হার্ডওয়্যার সিস্টেম এবং এন্টারপ্রাইজ সফটওয়্যার পণ্যতে পারদর্শী - বিশেষভাবে এর নিজস্ব ডাটাবেস ম্যানেজমেন্ট সিস্টেমের ব্রান্ডে। ওরাকল মাইক্রোসফট এবং আইবিএম পরে, আয় অনুসারে তৃতীয় বৃহত্তম সফটওয়্যার নির্মাণকারী। কোম্পানিটি ডেটাবেজ উন্নয়ন এবং মধ্যম-স্তর সফটওয়্যারের সিস্টেম, এন্টারপ্রাইজ সম্পদ পরিকল্পনা সফটওয়্যার (ইআরপি), ক্রেতা সম্পর্ক ব্যবস্থাপনা সফটওয়্যার (সিআরএম) এবং সরবরাহ ব্যবস্থাপনা (এসসিএম) সফটওয়্যারের জন্য সরঞ্জাম তৈরিও করে। ল্যারি এলিসন ওরাকলের একজন সমবায়-প্রতিষ্ঠাতা, তিনি ওরাকলের সিইও হিসেবে দায়িত্ব পালন করেছেন। তিনি ২০০৪ সালে, জেফ্রি ও. হেনলি তাকে প্রতিস্থাপন আগে পর্যন্ত বোর্ডের চেয়ারম্যান হিসেবে দায়িত্ব পালন। ২২শে আগস্ট, ২০০৮ সালে, এল্লিসোন এসোসিয়েটেড প্রেস স্থান পান এবং তিনি প্রধান নির্বাহী হিসেবে বিশ্বের শীর্ষ বেতনভোগী ছিলেন। Oracle, FAQ; www.orafaq.com. "Oracle Corporation Financial Statements"। United States Securities and Exchange Commission।  "Global Software Top 100 - Edition 2011"। softwaretop100.org। সংগ্রহের তারিখ ২৩ আগস্ট ২০১১।  NY Daily News: Oracle's Larry Ellison grabs top spot on best-paid list ওয়েব্যাক মেশিনে আর্কাইভকৃত ২০০৯-০৪-২৬ তারিখে CEOWorld Magazine:University of Illinois drop out Lawrence J. Ellison of Oracle: highest paid Technology CEO ওয়েব্যাক মেশিনে আর্কাইভকৃত ৩ এপ্রিল ২০১৫ তারিখে The Oracle Corporation website Oracle Technology Network
আফতাব আহমাদ

অধ্যাপক ড. আফতাব আহমেদ (৩১ ডিসেম্বর ১৯৪৯ - ২৬ সেপ্টেম্বর ২০০৬) একজন বাংলাদেশী একাডেমিক ছিলেন। তিনি বাংলাদেশের জাতীয় বিশ্ববিদ্যালয়ের ৫ ম উপাচার্য হিসাবে দায়িত্ব পালন করেছেন। ২০০৬ সালের ২৩ সেপ্টেম্বর আহমেদকে ঢাকার বাসায় হত্যা করা হয়েছিল। বাংলাদেশ জাতীয়তাবাদী দলের প্রভাবশালী রাজনীতিবিদ মফিকুল হাসান তৃপ্তিকে আগস্ট ২০১৮ সালে এই অপরাধের জন্য গ্রেপ্তার করা হয়েছিল। আহমেদ নোয়াখালী জেলার বেগমগঞ্জ উপজেলার মির্জানগরে জন্মগ্রহণ করেন। তিনি ১৯৬৬ সালে এসএসসি এবং ১৯৬৮ সালে এইচএসসি পরীক্ষায় উত্তীর্ণ হন। তিনি ১৯৭১ এবং ১৯৭২ সালে ঢাকা বিশ্ববিদ্যালয় থেকে যথাক্রমে বিএ (অনার্স) এবং রাষ্ট্রবিজ্ঞানে স্নাতকোত্তর ডিগ্রি অর্জন করেন। তিনি ১৯৮৩ সালে লন্ডন বিশ্ববিদ্যালয় থেকে পিএইচডি অর্জন করেন। আহমেদ ১৯৭৭ সালে চট্টগ্রাম বিশ্ববিদ্যালয়ের রাষ্ট্রবিজ্ঞান বিভাগে প্রভাষক হিসাবে যোগদান করেন এবং ১৯৮১ সালে সহকারী অধ্যাপক এবং ১৯৮৪ সালে সহযোগী অধ্যাপক পদে পদোন্নতি লাভ করেন। তিনি ১৯৯৫ সালে ঢাকা বিশ্ববিদ্যালয়ে রাষ্ট্রবিজ্ঞান বিভাগের অধ্যাপক হিসাবে যোগদান করেন। তিনি ২০০৩ সালের জুলাই থেকে জুলাই ২০০৫ অবধি বাংলাদেশের জাতীয় বিশ্ববিদ্যালয়ের উপাচার্য হিসাবে দায়িত্ব পালন করেছেন। পুরো ৪ বছরের মেয়াদ শেষ করার আগেই তিনি পদ থেকে মুক্তি পেয়েছিলেন। এরপর তিনি রাষ্ট্রবিজ্ঞান বিভাগের একজন সিনিয়র অধ্যাপক হিসেবে দায়িত্ব পালন করেন ঢাকা বিশ্ববিদ্যালয়ের। ১৯৭১ সালের মুক্তিযুদ্ধে তিনি একজন সক্রিয় মুক্তিযোদ্ধা ছিলেন। বাংলাদেশের শ্রেষ্ঠ মুক্তিযোদ্ধাদের "বীরশ্রেষ্ঠ", "বীরউত্তম", "বীরবিক্রম", "বীরপ্রতীক" এই খেতাবগুলোর প্রস্তাব তিনিই প্রথম করেন[তথ্যসূত্র প্রয়োজন]। ২৩ সেপ্টেম্বর ২০০৬ তিনজন বন্দুকধারী ঢাকা বিশ্ববিদ্যালয় ক্যাম্পাস এলাকায় আহমেদের বাসায় হামলা করে এবং তাকে গুলিবিদ্ধ করে। তাকে শমরিতা হাসপাতালে এবং পরে সম্মিলিত সামরিক হাসপাতালে (সিএমএইচ) ভর্তি করা হয়েছিল। তিন দিন পরে, রক্ত জমাট বাঁধার ফলে কার্ডিয়াক অ্যারেস্টের পরে আহমেদ মারা যান। ২০০৮ সালে খুনের মামলার চার সন্দেহভাজন আসামির মধ্যে একটি তার আদালতে স্বীকারোক্তিমূলক জবানবন্দি দেয় এবং হত্যার সাথে জড়িত থাকার প্রসঙ্গে বাংলাদেশ জাতীয়তাবাদী দলের সাবেক সংসদ সদস্য মফিকুল হাসান তৃপ্তির নাম প্রকাশ করে। ঢাকার একটি আদালত তার জামিন নামঞ্জুর করে ফৌজদারি তদন্ত বিভাগের পরিদর্শকের জমা দেওয়া ১০ দিনের রিমান্ড প্রার্থনায় তাকে কারাগারে প্রেরণের নির্দেশ দেয়। আফতাব আহমেদ নূরজাহান আফতাবকে বিয়ে করেছিলেন। "National University Bangladesh"। www.nu.ac.bd (ইংরেজি ভাষায়)। সংগ্রহের তারিখ ২০১৮-১০-২১।  "Former National University VC Aftab Ahmad shot (Updated)"। সংগ্রহের তারিখ ২০১৮-১০-২১।  "BNP to bring back reformist, inactive leaders"। Dhaka Tribune (ইংরেজি ভাষায়)। ২০১৮-১০-১৬। সংগ্রহের তারিখ ২০১৮-১০-২১।  "Ex-BNP lawmaker held over former NU VC murder"। The Daily Star (ইংরেজি ভাষায়)। ২০১৮-০৮-০৮। সংগ্রহের তারিখ ২০১৮-১০-২১।  "Bullet-wounded Prof Aftab dies"। The Daily Star। ২০০৬-০৯-২৭। ২০১৮-১০-২১ তারিখে মূল থেকে আর্কাইভ করা। সংগ্রহের তারিখ ২০১৮-১০-২১।  "NU VC removed"। The Daily Star (ইংরেজি ভাষায়)। ২০০৭-১২-২৭। সংগ্রহের তারিখ ২০১৮-১০-২১।  "Prof Aftab murder: BNP leader Tripti arrested after a decade"। Dhaka Tribune (ইংরেজি ভাষায়)। ২০১৮-০৮-০৮। সংগ্রহের তারিখ ২০১৮-১০-২১।  "Aftab killing case: BNP ex-MP Tripti's bail rejected"। The Daily Star (ইংরেজি ভাষায়)। ২০১৮-০৮-১৩। সংগ্রহের তারিখ ২০১৮-১০-২১।
শাইখ সিরাজ

শাইখ সিরাজ একজন বাংলাদেশি সাংবাদিক, কৃষি উন্নয়ন ও গণমাধ্যম ব্যক্তিত্ব। শাইখ সিরাজ কৃষি সাংবাদিকতাসহ নানামুখী কর্মকাণ্ডের মাধ্যমে গ্রামীণ জীবনে জাগরণ সৃষ্টির লক্ষ্যে কাজ করছেন। তিনি বাংলাদেশ টেলিভিশনে জনপ্রিয় কৃষিভিত্তিক অনুষ্ঠান মাটি ও মানুষ ও নিজস্ব মালিকানাধীন বেসরকারি টিভি চ্যানেল চ্যানেল আইতে হৃদয়ে মাটি ও মানুষ নামক অনুষ্ঠান উপস্থাপনা করেন। কৃষি সাংবাদিকতায় অবদান রাখার জন্য ২০১৮ সালে তিনি স্বাধীনতা পুরস্কার লাভ করেন। শাইখ সিরাজ ১৯৫৪ সালের ৭ই সেপ্টেম্বর চাঁদপুরে জন্মগ্রহণ করেন। খিলগাঁও সরকারি উচ্চবিদ্যালয়, নটরডেম কলেজ ও ঢাকা বিশ্ববিদ্যালয়ে কাটে তার শিক্ষাজীবন। তিনি ভূগোলে সম্মানসহ মাস্টার্স ডিগ্রি অর্জন করে সাংবাদিকতা পেশায় যুক্ত হন। তিনি ইমপ্রেস টেলিফিল্ম লিমিটেড চ্যানেল আই’র প্রতিষ্ঠাতা পরিচালক ও বার্তাপ্রধান। তার কৃষিবিষয়ক কার্যক্রমের ধারাবাহিকতায় দেশের সব পত্রপত্রিকা ও টেলিভিশনে কৃষিভিত্তিক কার্যক্রমের পরিধি বেড়েছে। তিনি বাংলাদেশ টেলিভিশন এর মাটি ও মানুষ নামক টিভি প্রোগ্রামের জনপ্রিয় উপস্থাপক ও কৃষি ব্যক্তিত্ব। উক্ত অনুষ্ঠানে বাংলাদেশে আধুনিক কৃষি ও বিভিন্ন উন্নত চাষ পদ্ধতি, কৃষি ব্যবস্থাপনা, বেকার ও শিক্ষিত যুবকদের কৃষিকাজে উৎসাহিত করা হতো। তিনি 'হৃদয়ে মাটি ও মানুষ' নামে চ্যানেল আইতে সাপ্তাহিক অনুষ্ঠান উপস্থাপনা করেন। চ্যানেল আইতে জাতীয় সংবাদে প্রতিদিনের কৃষি সংবাদ চালুর মধ্য দিয়ে তিনিই প্রথম দেশের গণমাধ্যমে কৃষিকে প্রাত্যহিক গুরুত্বের মধ্যে নিয়ে আসেন। এর ধারাবাহিকতায় চ্যানেল আইতে একটি পৃথক ও বিশেষ বুলেটিন আকারে প্রচার শুরু হয় কৃষি সংবাদ। মৎস্য ম্যানুয়েল মাটি ও মানুষের চাষবাস ফার্মার্স ফাইল মাটির কাছে, মানুষের কাছে বাংলাদেশের কৃষি : প্রেক্ষাপট ২০০৮ কৃষি ও গণমাধ্যম কৃষি বাজেট কৃষকের বাজেট (সম্পাদিত) আমার স্বপ্নের কৃষি কৃষি বাজেট কৃষকের বাজেট (২০১১) সমকালীন কৃষি ও অন্যান্য প্রসঙ্গ (২০১১) একুশে পদক (১৯৯৫) জাতিসংঘের খাদ্য ও কৃষি সংস্থার এএইচ বুর্মা অ্যাওয়ার্ড (২০০৯) বৃটেনের বিসিএ গোল্ডেন জুবিলি অনার অ্যাওয়ার্ড বাংলাদেশ ক্যাটারার্স অ্যাসোসিয়েশন (বিসিএ) পদক (২০১১) স্বাধীনতা পুরস্কার (২০১৮) এছাড়া ২০১১ সালে যুক্তরাজ্যের হাউস অব কমন্স থেকে পেয়েছেন বিশেষ সম্মাননা। এভনডেইল কৃষি গবেষণা কেন্দ্র "Account Suspended"। www.ekrishi.com। ২৬ মে ২০১২ তারিখে মূল থেকে আর্কাইভ করা। সংগ্রহের তারিখ ২৪ ডিসেম্বর ২০১১।  "আরও দুজন পাচ্ছেন স্বাধীনতা পুরস্কার"। দৈনিক প্রথম আলো। সংগ্রহের তারিখ ১৯ মার্চ ২০১৮।  http://www.thedailystar.net/city/shykh-serajs-birthday-today-1281883 Shykh Seraj's birthday today http://www.dailyjanakantha.com/news_view.php?nc=42&dd=2010-09-07&ni=32591[স্থায়ীভাবে অকার্যকর সংযোগ] "Daily Manab Zamin:: The World's First and Largest Circulated Bengali Tabloid Daily"। www.mzamin.com।  "BBC Bangla - মাল্টিমিডিয়া - টিভি উপস্থাপক শাইখ সিরাজ"।  "শাইখ সিরাজ"। ২০১৭-০২-০৫ তারিখে মূল থেকে আর্কাইভ করা। সংগ্রহের তারিখ ২০১৩-১২-২৯।  "কালের কণ্ঠ"। দৈনিক কালের কণ্ঠ। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৪ ডিসেম্বর ২০১১।  উইকিউক্তিতে শাইখ সিরাজ সম্পর্কিত উক্তির সংকলন রয়েছে। ফেসবুকে শাইখ সিরাজ
বিশ্বনাথ চক্রবর্তী

বিশ্বনাথ চক্রবর্তী (জন্মঃ ১৬৬৪ - মৃত্যুঃ অজ্ঞাত) গৌড়ীয় বৈষ্ণব মতাবলম্বী ও অচিন্ত্যভেদাভেদবাদী ছিলেন। তিনি ১৫৮৬ শকে নদীয়া জেলার দেবগ্রামে জন্মগ্রহণ করেন। তার পিতার নাম রামনারায়ণ। ১৬৭৯ খ্রীষ্টাব্দ থেকে অন্ততঃ ২৫ বছর তিনি ব্রজধামে বাস করেছেন। বৃন্দাবনে বিশ্বনাথ চক্রবর্তী ধরাধাম ত্যাগ করেন। তার মৃত্যু সাল অজ্ঞাত রয়েছে। সংস্কৃত শাস্ত্রে তার প্রগাঢ় ব্যুৎপত্তি ছিল। ১৭০৪ খ্রীষ্টাব্দে সারার্থ-দর্শিনী নামে ভাগবতের একটি টীকার রচনাকার্য সমাপ্ত করেন। এ রচনাকার্য ১৬২৬ শকে সমাপ্ত হয়। এই টীকা গৌড়ীয় সম্প্রদায়ের প্রামাণিক ব্যাখ্যা। এছাড়া তিনিসারার্থবর্ষিনী নামে ভগবদ্গীতারও একটি টীকা বৃন্দাবনে বসে রচনা করেছিলেন। এই টীকা ভক্তিপ্রধান এবং এটি ভক্ত বৈষ্ণবসমাজে সবিশেষ আদরণীয়। বহু সংস্কৃত গ্রন্থ এবং ব্রহ্ম-সংহিতা, চৈতন্যচরিতামৃত, বিদগ্ধ মাধব, গোপালতাপনী, অলংকারকৌস্তুভ প্রভৃতি গ্রন্থের টীকা রচনা করেন। বৈষ্ণব পদাবলী গ্রন্থে তিনি হরিবল্লভ দাস নামে পরিচিত ছিলেন। তিনি অনেকগুলো সংস্কৃত বৈষ্ণব গ্রন্থও রচনা করেছেন। তন্মধ্যে - শ্রীকৃষ্ণ ভাবনামৃত, মাধুর্যকাদম্বিনী, রাগবর্ত্ম-চন্দ্রিকা, গুণামৃত লহরী, প্রেমসম্পুট, স্বপ্নবিলাসামৃত, অনুরাগবল্লী, রূপচিন্তামণি, সঙ্কল্পকল্পদ্রুম, সুরথকথামৃত গৌরগণচন্দ্রিকা, চমৎকারচন্দ্রিকা উল্লেখযোগ্য। ভারতের বৃন্দাবনে গোলোকানন্দজী বিগ্রহ প্রতিষ্ঠা করেন বিশ্বনাথ চক্রবর্তী। জয়পুরের রাজসভায় তিনি চৈতন্যসম্প্রদায়ের গৌরব ঘোষণা করেন। সরল বাঙালা অভিধান, সংকলকঃ সুবলচন্দ্র মিত্র, নিউ বেঙ্গল প্রেস প্রাইভেট লিমিটেড, ৮ম সংস্করণ, ১৯৯৫, কলকাতা, পৃ. ৯৬৮ সংসদ বাঙালি চরিতাভিধান, সম্পাদকঃ অঞ্জলি বসু, ৪র্থ সংস্করণ, ১ম খণ্ড, ২০০২, সাহিত্য সংসদ, কলকাতা, পৃ. ৩৫৬